《即事》
明代·李之世

十八滩头滩浪高。雨声滴滴水嘈嘈。万丈巉崖挽不上，漩涡一拄没长篙。

舟人相顾戒舟楫，小港洄波冲舟入。息棹惟闻蛙蝇鸣，篝灯自检琴书湿。

朝来拥被正高眠。直至亭午突无烟。儿童报道籯粮尽，野旷无人青草连。

思向邻舟贷馀粒。欲语不语还羞涩。林生佞佛持清斋，自啖齑盐倾米汁。

扬郎数米供晨炊，顾见釜中已生鱼。当年不索长安米，穷途往往叹居诸。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。